El Barri de les 613 Vivendes rep als Reis Mags d’Orient
2025-07-24

El pròxim dia 3 de gener, entre les 11:30h i les 13:30h, tindrà lloc l’esperada recepció dels Reis Mags d’Orient en el Barri de les 613 Vivendes de Burjassot. Com cada any, el Centre Socioeducatiu Díaz-Pintado prepara aquesta activitat en la qual xiquets i xiquetes de totes les edats, podran escriure la seua carta i entregar-la en mà a Ses Majestats d’Orient, qui al seu torn regalaran llepolies als més menuts perquè així, l’espera fins a l’anhelat 6 de gener, siga més suportable.

L’activitat tindrà lloc en el mateix centre Díaz-Pintado, en la plaça 9 d’Octubre, 11 de Burjassot. Com sempre, la participació és lliure i gratuïta.